ไอโฟนมาแรง? บัฟเฟตต์ ซื้อหุ้น แอปเปิล เพิ่ม! - FINNOMENA
รายงานจากบริษัทเบิร์กเชียร์ แฮธาเวย์ ระบุว่า ทางบริษัทได้เพิ่มการถือหุ้นในแอปเปิล อิงค์ เป็น 57.96 ล้านหุ้น (ณ วันที่ 31 ธ.ค. 2559) จาก 15.23 ล้านหุ้น (ณ วันที่ 30 ก.ย. 2559)
16 ก.พ. 2560

รายงานจากบริษัทเบิร์กเชียร์ แฮธาเวย์ ระบุว่า ทางบริษัทได้เพิ่มการถือหุ้นในแอปเปิล อิงค์ เป็น 57.96 ล้านหุ้น (ณ วันที่ 31 ธ.ค. 2559) จาก 15.23 ล้านหุ้น (ณ วันที่ 30 ก.ย. 2559)
โดยที่ผ่านมาราคาหุ้นแอปเปิลปรับตัวขึ้นราว 2.5% ในช่วงไตรมาส 4/2559 จากนั้นราคาก็ได้ปรับตัวขึ้นอีกจากแรงหนุนของผลประกอบการที่แข็งแกร่งเกินคาด
ผลประกอบการที่ว่านั้นคือ ในช่วงไตรมา 4/2559 แอปเปิลมีกำไรสุทธิอยู่ที่ 1.8 หมื่นล้านดอลลาร์ โดยได้แรงหนุนจากยอดขายไอโฟน 7 ที่เพิ่มขึ้นเป็น 79 ล้านเครื่อง จาก 74 ล้านเครื่องในช่วงเวลาเดียวกันของปีก่อนหน้า ซึ่งสูงกว่าคาดการณ์ของนักวิเคราะห์ที่ 77 ล้านเครื่อง
ซึ่งล่าสุดยอดขายไอโฟน 7 ได้พุ่งขึ้นแซงหน้าสมาร์ทโฟนของบริษัทซัมซุง ทำให้ราคาหุ้นแอปเปิลพุ่งขึ้นไปอีก 16.6% ทำสถิติปิดที่ระดับสูงสุดติดต่อกันเป็นวันที่สองแล้ว
ทั้งหมดนี้หากราคาหุ้นแอปเปิลยังคงปรับตัวขึ้นอยู่ จะทำให้หุ้นแอปเปิลที่บัฟเฟตต์ถืออยู่ในช่วง 6 สัปดาห์ที่ผ่านมา มีมูลค่าเพิ่มขึ้นอีก 1.1 พันล้านดอลลาร์
ส่วนความเคลื่นไหวพอร์ตนั้นหากรวมกับรายงานก่อนหน้านี้เท่ากับว่า พอร์ตของบัฟเฟต์นั้นได้ ขาย Walmart , ซื้อสายการบิน และจัด Apple เพิ่ม!
ที่มา : http://www.ryt9.com/s/iq29/2601288
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่างๆ ได้ด้วยตัวเอง
แท็ก:
แชร์บทความ: